als_Latn dik_Latn sna_Latn
Muzeu “Madame Tussauds” në Londër ka prezantuar figurën e dylltë të themeluesit të Facebook-ut, Mark Zuckerberg të mërkurën. Statuja u zbulua së bashku me dy artistë të famshëm, si aktori Leonardo DiCaprio dhe këngëtaren Rihanna.
Zuckerberg paraqitet shumë thjeshtë, zbathur, i ulur në karrige me kompjuterin në dorë. Në muze janë krijuar edhe statuja prej dylli për themeluesin e Apple-it, Steve Jobs, dhe themeluesit të Microsoft-it, Bill Gates.
“Themeluesi i Facebook-ut nuk do të jetë figura e vetme teknologjike në këtë muze, tha Lauren Fahrer, menaxherja e muzeut Madame Tussauds në San Francisko, por ky do të jetë një shans i mirë që ai të bëhet edhe më i famshëm. “
Janë dashur afërsisht katër muaj për të krijuar këtë statujë ku kanë marrë pjesë 20 artistë. Vetëm për të krijuar flokët, që duhet ta pranojmë që janë shumë afër origjinalit, janë dashur dy javë.
“Muzeu do të hapet më 26 qershor, dhe do të ketë të tjerë të famshëm nga fusha të ndryshme, si nga politika, arti, teknologjia që do të zbulohen. Për momentin statuja e Mark Zuckerberg është më interesantja,” shtoi Fahrer.
(Herë të lexuara: 176)
als_Latn als_Latn als_Latn als_Latn als_Latn als_Latn